6o = 



sentiunt etiam tempestates ingruentes, et indubie indicant, quando 

 quiescentes sibi scrobem in nive effodiunt. Etiam in sylvis statutas 

 sparsim pro feris decipulas canes melius ipso venatore norunt, et he- 

 rum ab una ad aliam certo instinctu ducunt. Curili etiam marina 

 itinera suscipientes , canes secum vehunt, quia naso auram captantes 

 certum vicinae terrae indicium praebent. Notatu dignissimum autem 

 est in Sibiria et Camtschatca hydrophobiam nimquam invadere ca- 

 nes, quorum ibi morbi contra alii, v. gr. alopeciam, mictum cruen- 

 tum cum tumore genitalis (quem decocto corticis Sorbi loco fomenti 

 curant), coecitatem, plicam, et tandem (a trahendo) prolapsum in- 

 testini recti, non rarum est observare. De canibus per 40 dies ine- 

 diam passis Hist. de VAcad. de Paris an. 1706. Ego Vertagura habui 

 ex aviculario hybridum, qui coecus factus incidit in puteum siccum 

 hyeme et post duos demum menses extractus fuit, plane emaciatus. 

 Caeterum canes Nomadum, licet saepe ab heris derelicti in deserto 

 errantes conspiciantur , nunquam tamen feri evasisse visi sunt, sed 

 ad eadem, vel alia castra redeunt. Asseverant autem Calmucci, tem- 

 pore oestri non rarum esse canes foeminas sponte sua in desertis a 

 lupis iniri et catulos robore et ferocia patribus similes edere. Fe- 

 runt etiam kipos, qui cum glacie rarius in primas insulas Curilas 

 appelkmt, promiscuo cum canibus congressu ibi generare hybridum, 

 quod coloribus canum variat. Hybridorum exempla, ab inclusa 

 cum lupo cane natorum in Rossia non rara extiterunt, et familiam 

 a lupo nigro et cane productam satis numerosam, quae, praetcr 

 unum albidum, omnis simiktudinem patris, habitu et colore, ut et 

 ferocia praeferebat, |am supra commemoravi. Etiam cum vulpe 

 natam hybridam progeniem nostri non ignorant. Canis aureus au- 

 tem ita amicus est cani familiari, ut de consanguinitate horura ho- 

 mini aeque addictorum animalium vix dabitandi locus sit. 



